http://seelaechrieg.restorm.com/    Lyrics:    Verse 1:  Z'Vouk ergriift nur bi Usschaffig d'Initiative  wöu si dänke wesi nid  ufpasse si si scho Liiche  Niemaus wärde Staate chönne Schulde begliiche  weder finanzieu, no moralisch, unger dä Riiche  Giut dr Kodex vor Gier, si lüge di a dür d'Kamera  wüsse dass du ihne gloubsch, lüge di i dim Name a  Du hesch dr Überblick scho lang verlore  wede ehrlech bisch, de bisch no nie verstange worde  wöu dir nidemau me merket wär öich verarscht  brönne eui Cherze wider jedi zwöiti Nacht  u ds zwingt öich wider zur ernöite Frag  isches nume dr  Verstand wo öich verlaht?  Aber dir sit nur dr Hamschter im Riiserad  es louft o ohni öich, u gliich müesster witer gah  we du d'Personifizierig vom Schlächte bisch  u dis Läbe chunnt dr vor wine schlächte Witz    Bridge  u we du dänksch dasd belächlet u g'ächtet bisch  u eifach aues um di ume nume hässlech isch  di Blick uf Mönsche beschtefaus verächtlech isch  u dis Läbe nid sött sii wies tatsächlech isch  u di Hass uf d'Gseuschaft wo beträchtlech  isch  steut sech ize gäge di, und es rächt sech iz  dases näbem Guete immer o no z'Schlächte git  u dass di Fride dini offeni Rächnig isch    Hook:  Mir si müed  vo dene wo üs säge wär mer si, u vo dene wo am Schluss keni Fründe wärde sii  Mir si müed  obwou ds aues nidemau ä Troum isch, und ds Biud üs aune meh aus nur vertrout isch    Verse 2:  Freiheit isch für mi nur ä Stouperstei  u ds wo si Fride nenne nur ä Poutergeischt  au die  nichtige Verpflichtige, sie richte nie die Richtige  vernichte u bezichtige für när wider z'beschwichtige  Zite si mau angers gsi u ehrlech i vermisse se  i wott nid lenger gfange sii i Regle u drum brichi se  Haubi 3 am Morge während i mi ds scho wider frage  Was isch äch dr Grund für die hunderte vo Niderlage  D'Stimme i dr Luft repetiere ihri Widergabe  ehrlech gseit chani z'Biud vo dir no immer nid ertrage  i mache mi uf herteri Zite gfasst  auso biegi wider ab ine  Sitegass  Nid dasmi das jemaus hätt witerbracht  es isch häuliechte Tag aber zmitzt ir Nacht  du seisch es isch nur wichtig dasme witermacht  egau mit was, ds Schicksau git dr Ritterschlag  Frage über Frage wo di über Jahre über plage  chasches nid ertrage über Jahre über z'warte  bi die wahre Übutate vo Barbare wo di verrate,  Illuminate u Pirate ändlech d'Fahne überrage  u du chasch dini Wort nid uf d'Basis übertrage  hesch ke Ahnig was si plane, trotzdäm  zündisch die Petarde  und es ändere sech d'Farbe vo dä Gfahre wo da warte  und ohni Schwümmhüt dür z'trüebe Wasser dürewate  und du bisch nur Zueschouer, u d'Armuet d'Bühni  dass du Zueschouer bisch isch ds Armuetszügnis  Dini Intelligänz isch ä Katastrophe  i sött drüber es Buech schribe statt ä Strophe  Dr Hass i mim Chopf isch wider Vater worde  sini Ching hei mi über Bord i z'Wasser gworfe  i bi statt ir Nacht nur im Schatte gstorbe  und ha mir vor  luter Lache dr Spass verdorbe    Hook:  Mir si müed  vo dene wo üs säge wär mer si, u vo dene wo am Schluss keni Fründe wärde sii  Mir si müed  obwou ds aues nidemau ä Troum isch, und ds Biud üs aune meh aus nur vertrout isch  Mir si müed  Vom Lüge u vom Hass u dä Waffe  vom Eländ uf dä Strasse, vom schaffe u vom schlafe  Si müed, scho gli ischs mitem Warte verbii  Mir schliesse üsi Ouge u när schlafe mer ii.